Source: https://www.prahovamea.ro/2019/10/03/legea-pentru-alegerea-presedintelui-are-defecte/
Timestamp: 2019-10-15 06:35:23+00:00

Document:
Legea pentru alegerea preşedintelui are defecte – Ziarul Prahova MEA
Legea pentru alegerea preşedintelui are defecte
CCR arată, în motivarea deciziei de admitere a mai multor contestații ale candidaților la prezidențiale, printre care se numără și cea a lui Viorel Cataramă, că Legea pentru alegerea Președintelui României are imperfecțiuni, iar BEC are un rol formal, neputând realiza un control efectiv și real.
„Curtea Constituțională a constatat cu acest prilej și o serie de imperfecțiuni ale legislației în domeniu, cu precădere în ceea ce privește modul de reglementare a cerințelor pentru depunerea candidaturilor și verificărilor ce trebuie realizate de Biroul Electoral Central, în corelație cu termenele foarte scurte prevăzute de legislația electorală pentru realizarea acestor verificări, precum și pentru soluționarea contestațiilor de către Curtea Constituțională”, arată judecătorii CCR, în motivarea deciziei.
Totodată, Curtea a constat, referitor la listele de susținători că „procedura de verificare, sub aspectul termenelor în care se desfăşoară, nu numai că este improprie, dar transformă actul de verificare într-o formalitate care anulează scopul reglementării.
Astfel, toate aspectele privite coroborat: (i) numărul nedeterminat de candidaţi care pot formula propunerile de candidatură în intervalul relativ scurt prevăzut de calendarul alegerilor, (ii) numărul nedeterminat de persoane care pot formula contestaţii, (iii) numărul minim de 200.000 de alegători care trebuie să se regăsească pe lista de susţinători a fiecărui candidat, (iv) datele cu caracter personal care trebuie supuse verificării, sub sancţiunea răspunderii penale a falsului în declaraţii, nu fac altceva decât să demonstreze că autorităţile publice implicate în
procedura de verificare a îndeplinirii condiţiilor de fond şi de formă”, potrivit motivării.
Astfel, CCR spune că „Biroul Electoral Central şi Curtea Constituţională – îndeplinesc un rol formal, nefiind în măsură ca, în termenele fixate de lege, să realizeze un control efectiv şi real cu privire la toate aspectele supuse verificării”, conform sursei citate.
Din această cauză magistrații CCR au apreciat că „legiuitorul trebuie să reconsidere soluţiile legislative cuprinse în Legea nr. 370/2004, astfel încât să asigure autorităţilor publice implicate în procedura înregistrării candidaturilor la alegerea Preşedintelui României termenele şi instrumentele proprii unui control efectiv, de natură să satisfacă scopul şi exigenţele impuse de lege”.
Curtea Constituțională a admis, pe 23 septembrie, contestația formulată de Viorel Cataramă privind respingerea candidaturii prezidențiale. Judecătorii CCR au dispus înregistrarea de către BEC a candidaturii și semnului electoral ale lui Cataramă la alegerile din noiembrie.
În cursa pentru un mandat la Cotroceni sunt 14 candidați. Campania electorală va începe pe 12 octombrie, iar primul tur al alegerilor are loc pe 10 noiembrie și al doilea pe 24 noiembrie. Românii din străinătate votează pe o perioadă de trei zile, la ambele tururi de scrutin. (R.C.).
Articole pe aceiasi tema:CCRprima
Ce i se pregăteşte lui Klaus Iohannis dacă o ține pe-a lui
Raport de respingere pentru proiectul USR privind alegerea primarilor în două tururi
CCR, pusă la îndoială de un candidat la prezidențiale
Toți ochii ațintiți asupra CCR: ZIUA Z pentru Liviu Dragnea
Curtea Constituţională a României a sesizat secretarul general al Consiliului Europei, Comisia de la Veneţia şi preşedintele Conferinţei Curţilor Constituţionale Europene
„Decizia CCR era previzibilă după decizia 45, când Curtea a spus foarte clar că preşedintele României nu are potrivit Constituţiei României atribuţii referitoare la procurori”
Iohannis o dă la întors
Președintele a devenit artist. Improvizează după starea sa sufletească și după nevoi. A ieșit voios la camere și a zis că el este adeptul anticipatelor. A doua zi tot el s-a prezentat la rampă să ne explice cît de dificile sunt, deși secretara și portarul primăriei din Sibiu ne-ar fi explicat și mai bine și mai clar și ar fi încheiat cu
– Știți Dumneavoastră tare bine!
Președintele a lăsat PNL-ul să anunțe tot felul de reduceri, de ajustări ale pensiilor speciale sau de taxări ale salariilor proletariatului digital, iar după căderea guvernului PSD, cînd și-a dat seama că populația este oarecum speriată de venirea liberalilor, a ieșit la popor și a anunțat că nu se taie nimic. Nici pensii, nici salarii! Oare pe ce se bazează cînd face o asemenea promisiune? Pe banii lui? Pe cifrele de la tv? Pe analizele de pe Facebook ale lui Florin Cîțu sau numai pe spaima că asemenea măsuri ar duce la prăbușirea sa în sondaje și la pierderea alegerilor prezidențiale? Deocamdată nu știm. Așteptăm cu nerăbdare o expertiză care să ne scoată din buimăceala dintre performanțele anunțate de mai multe ori de Orlando Teodorovici (pe cale de a cam dispărea din peisajul PSD) și alarmele disperate țignalate de Florin Cîțu. O fi adevărată una sau cealaltă sau amîndouă?
Adică și progres economic și dezastru bugetar? Din moment ce nu știm adevărul, nu văd la ce folosește promisiunea făcută cu așa voce de crainic la Arena Națională!
Și încă un lucru! Adică două. Klaus Iohannis și PNL au ronțăit și tocat mereu anticorupția, corupția, PSD, furturile, statul de drept pe care ”ciuma roșie” l-ar fi controlat la sînge în folosul său. Oare n-o fi venit vremea ca tot corul de acuzații însîngerate să fie dublat de probe și toți autorii acestor acuze să treacă la treabă și să probeze? Care furturi? Care corupție? Cine și cînd și cîți bani?
Nu de alta, dar Laura Codruța Kovesi, cea extrasă de Comisia Europeană, n-a prea probat decît în puține cazuri. A fost tema de campanie electorală, tema de scuipat zilnic PSD-ul pe toate drumurile. Oare n-a venit vremea să și avem parte de cazuri, de exemple, de cifre? Dacă ne întoarcem la arestări în orb, la carnaval TV, la acuzații inventate și livrate jurnliștilor pe surse nu ne-am întoarce la odioasa rețetă de combătut anticorupția și de nenorocit adversarii?
Un alt lucru extrem de important pe care PSD-ul n-a fost în stare să-l lămurescă. Toate atacurile la guvernarea PSD-ALDE s-au referit la procurorii pe care binomul i-a controlat cu sîrg de prin 2005 și pînă astăzi. Cînd toate parchetele au rămas fără procurori șef și cînd alianța aflată la putere a încercat să titularizeze posturile dominate de interimari, cațele de pe margine au început să strige că toată lupta Guvernului Dăncilă este să preia controlul parchetelor. Or, în egală măsură, toată lupta binomului, a lui Klaus Iohannis și a tuturor celor care îi susțin de peste hotare a fost și este ca PSD-ul să nu poată titulariza procurori la DNA, la SIIJ, la DIICOT și să îl poată pune ei după placul lui Klaus Iohannis. PSD și ALDE n-au putut pune nicăieri pentru că a fost blocat în toate. De ce? Simplu ca bună ziua! Pentru ca, după dărîmarea guvernului Dăncilă, în sfîrșit, binomul, redresat în spatele președintelui, după instalarea ”guvernului meu” să poată trece la numirea ”procurorilor mei” și a ”comisarului meu european” și ”ambasadorilor mei” și păsăricilor noastre pe crengile instituțiilor publice.
Cît privește graba președintelui de a instala un guvern, declarată cu așa mare elan, rămîne de neînțeles reluarea consultărilor într-o nouă tură. Ardeleanul, de obicei, cînd nu înțelege despre ce este vorba sau nu știe pe unde să scoată cămașa, mai întreabă o dată despre ce este vorba ca să cîștige măcar cîteva secunde de gîndire.
Mă tem că, de data aceasta, președintelui îi sînt necesare zile și săptămîni! (Cornel Nistorescu Editorial Cotidianul).
O victorie periculoasă a lui Iohannis
„Epoca Dragnea” se încheie abia acum, odată cu căderea ultimului guvern PSD propus de fostul lider al acestui partid. E drept, această epocă are o subdiviziune: „Epoca Viorica Dăncilă” care, una peste alta, nu înseamnă decît că am trăit pînă acum în „Epoca Liviu Dragnea – Viorica Dăncilă”, adică a celor care au reuşit performanţa să-şi îngenuncheze propriul partid, după ce PSD reuşise un scor istoric la ultimele alegeri.
Cine a citit constant „Cotidianul” a observat, desigur, că aici, noi, editorialiştii ziarului, le-am atras atenţia celor doi lideri ai PSD că, dacă nu ascultă de nimeni, ci vor face doar după capul lor, vor ajunge la acest final, adică să facă praf şi pulbere acel uriaş succes electoral din 2016, aşa cum scriam chiar a doua zi după acele alegeri, adică în 12 decembrie 2016 (https://www.cotidianul.ro/liviu-dragnea-risca-sa-faca-praf-si-pulbere-rezultatul-teribil-al-psd/).
Nu era nici pe departe o prezicere de genul Mamei Omida, ci doar rezultatul unei analize logice, avînd în vedere precedentul alianţei USL. Scriam atunci: „Acest rezultat obţinut de PSD ar trebui să-i ţină pe liderii partidului cu picioarele pe pămînt.
Exact acum patru ani, în formula USL, chiar alături de cei pe care acum i-a bătut măr, PSD a avut o imensă majoritate, mult mai stabilă decît cea de acum, şi, cu toate acestea, Puterea lui s-a făcut praf. Acelaşi lucru se poate întîmpla şi acum”. Şi asta s-a şi întîmplat!
Pentru că văd cum liderii PSD au această tentaţie de a uita de la mînă pînă la gură, fac o succintă trecere în revistă a evenimentelor care au dus la ceea ce s-a întîmplat azi în Parlament, în speranţa că ar putea înţelege măcar acum de ce au pierdut guvernarea:
– prima uriaşă greşeală a fost făcută de Liviu Dragnea, atunci cînd, fără a se consulta măcar cu propriul partid, a decis s-o nominalizeze pe Sevil Shhaideh ca Premier. Greşeală urmată de episoadele Grindeanu şi Tudose, premieri pe care chiar PSD i-a dat jos.
– a doua greşeală a fost tot a lui Dragnea, cînd nu a înţeles că, fiind pe tobogan după prima condamnare, nu avea cum să se oprească decît în cea de-a doua. Dacă s-ar fi retras măcar din fruntea Camerei deputaţilor, poate că azi destinul său şi al PSD ar fi fost altul.
– a treia mare greşeală îi aparţine tot lui Dragnea, cînd a decis ca Prim-ministru să fie Viorica Dăncilă. Practic, Liviu Dragnea a vrut să ne arate că este consecvent în tentativa de a demonstra tuturor că, în calitate de preşedinte PSD, poate să pună pe oricine în orice funcţie, doar pentru că-l consideră marioneta lui. Nu i-a reuşit cu nici unul dintre cei trimişi la Palatul Victoria.
– a patra greşeală este tot a lui Dragnea, atunci cînd l-a dat afară pe Tudorel Toader, înlocuindu-l cu TroiAna Birchall, punînd în pericol tot ce s-a realizat în materie de Justiţie, mai ales crearea Secţiei de Investigare a Infracţiunilor din Justiţie (SIIJ).
– a cincea greşeală îi aparţine Vioricăi Dăncilă, imediat după europarlamentare, cînd a lansat ideea de pace politică, neînţelegînd un lucru elementar: pacea nu se face decît la terminarea războiului!
– a şasea greşeală este a Vioricăi Dăncilă şi ţine de înlăturarea din staful PSD a vocilor celor mai puternice doar pentru că le-a considerat ca fiind ale lui Dragnea. Fără gălăgioşii Olguţa, Codrin sau Şerban Nicolae, pe care i-a înlocuit cu mieluşeii Fifor, Orlando sau Ramona Mănescu, Viorica Dăncilă a devenit carne de tun pentru haitele din PNL, USR, cărora li s-au alăturat Ponta şi Tăriceanu. Consecinţa este votul de joi din Parlament.
– a şaptea greşeală este, în mod clar, a Vioricăi Dăncilă, atunci cînd a decis să candideze din partea PSD pentru Preşedinţia României în locul unei candidaturi comune cu ALDE, ceea ce a dus la ieşirea lui Tăriceanu de la guvernare. Cu voturile ALDE, Viorica Dăncilă ar fi rămas Prim-ministru, iar PSD era şi acum la guvernare. Dar, aşa e cînd ai urechea îndreptată numai către linguşitori…
– a opta şi cea mai mare greşeală aparţine, în egală măsură, lui Liviu Dragnea şi Vioricăi Dăncilă pentru simplul motiv că n-au înţeles că purtau pe cap o pălărie mult prea mare pentru dimensiunea personalităţilor lor.
Pe cale de consecinţă, pentru toate aceste greşeli ale liderilor săi din ultimii trei ani, PSD plăteşte acum cu vîrf şi îndesat, deşi partidul este cel care a obţinut 46% la ultimele alegeri, nu Liviu Dragnea şi, cu atît mai puţin, Viorica Dăncilă.
Concluzia firească este că, în fond, şi partidul are partea lui de vină pentru că i-a lăsat pe cei doi să-şi facă, pur şi simplu, de cap, fără să-i tragă vîrtos de mînecă atunci cînd au luat-o razna! Şi au cam luat-o!
Unii ne-ar putea spune: ce mai contează acum gafele PSD? Ei, nu e chiar aşa, prieteni! Oricît ar fi de tîmpi la guvernare, cu PSD-iştii nu e de glumit cînd sînt în Opoziţie! De aceea, acum, în ceasul al 13-lea, dacă vor să rămînă în continuare pe teren, pesediştii trebuie să se debaraseze urgent de Viorica Dăncilă şi să accepte senini intrarea în Opoziţie. Nu face rău şi nici nu doare. Din contră, uneori e un adevărat balsam.
Dacă nu intră în degringoladă, PSD ar putea să joace un rol teribil, ca partid de opoziţie, începînd chiar de la aceste alegeri prezidenţiale, în care, într-un tur doi fără Dăncilă, PSD poate să decidă cine va fi locatarul de la Cotroceni pentru următorii cinci ani! Poate părea ciudat, dar PSD are şansa să-l trimită acasă pe Klaus Iohannis dacă nu va lupta în turul doi cu Dăncilă, căci atunci voturile PSD s-ar putea aduna în dreptul contracandidatului acestuia şi… nu se ştie ce-o să iasă, vorba cîntecului!
Acum, cărţile sînt în mîna lui Iohannis şi, dacă vrea, poate să-l desemneze mai întîi pe Ludovic Orban ca Premier, iar dacă va fi cazul să-l nominalizeze apoi pe Rareş Bogdan, de pildă (sau invers), ştiindu-se că, sub ameninţarea anticipatelor, parlamentarii vor vota chiar şi cu Grivei, cum spuneam zilele trecute.
Problemele lui Iohannis şi ale PNL vor începe însă abia după ce „Guvernul Meu” va trece, căci un guvern minoritar va fi făcut arşice de un PSD în Opoziţie, mai ales dacă, aşa cum se anunţă, PNL va dori să desfiinţeze SIIJ sau să taie pensiile, fie ele şi mult hulitele „speciale”.
Cu 130 de voturi în Parlament, deci cu 100 de voturi sub majoritatea necesară, „Guvernul Meu” are toate şansele să-şi rupă gîtul înainte de termenul firesc al alegerilor generale. Fără ALDE şi ProRomânia, guvernul minoritar PNL va cădea chiar şi la gîndul că s-ar pregăti o moţiune de cenzură!
Şi, să fim serioşi!, cu Olguţa Vasilescu, Şerban Nicolae şi Codrin Ştefănescu pe ecranele televiziunilor, PSD este capabil oricînd să dezlănţuie un tsunami împotriva „Guvernului Meu”, chiar şi dacă acesta va oferi pomeni şi mai mari decît au oferit Dragnea sau Dăncilă.
Cu alte cuvinte, s-a terminat bîlciul, începe acum circul! Biletele „cumpărate” de noi pînă acum rămîn valabile şi pentru spectacolul următor.
P.S. Unii cred că, odată cu trecerea moţiunii, Tăriceanu a reintrat în joc. Eu, din contră, cred că abia acum a ieşit. I-ar putea fi util doar lui Ponta, dar cine să se mai uite şi în gura acestuia? Deocamdată, Tăriceanu i-a fost util lui Klaus Iohannis. Ce-o să facă de-acum înainte? Să renunţe la capitalul său de pînă acum şi s-o susţină pe Alina Gorghiu la Justiţie pentru desfiinţarea SIIJ şi reînfiinţarea Protocoalelor secrete? (Ion Spanu).
Pleșoianu, foc și pară! Ce l-a supărat
Deputatul PSD Liviu Pleșoianu o critică dur pe Viorica Dăncilă, după ce premierul României a luat distanță luni de Liviu Dragnea, într-un interviu la Adevărul Live.
„Cum spuneam, mi se pare un gest mizerabil față de propriul electorat să votezi moțiunea PDL cot la cot cu Raluca Turcan și ceilalți „urmași ai Brătienilor”. E valabil pentru TOȚI cei ajunși parlamentari pe listele PSD și ALDE. Eu NU voi vota această moțiune! …Însă ceea ce face și ceea ce spune doamna Dăncilă#2 mi se pare în egală măsură mizerabil! Da, distinsă doamnă, așa este, n-ați mai vorbit deloc cu Dragnea după ce a fost închis. Deși îi datorați inclusiv funcția de premier, nu ați mai vorbit deloc cu el. Ba mai mult decât atât, exact în timp ce era dus cu mașina în arest, ați spus ceva odios, anume că „nu comentați deciziile justiției”, deși era clar pentru oricine că programarea sentinței la o zi după alegeri însemna deopotrivă MIZĂ ELECTORALĂ și TROFEU ELECTORAL. Ați mai spus apoi, în aceeași zi, că nu știți nimic despre „statul paralel” pentru că „ați fost plecată nouă ani din țară”. Ați spus asta deși cu un an în urmă ați urcat pe scena marelui miting împotriva „statului paralel” și ați strigat având în față un pupitru și în spate un ecran imens pe care scria, mare, „JOS STATUL PARALEL”! De asemenea, ați hotărât și semnat, ca premier, ca STS să realizeze softul atât pentru europarlamentare, cât și pentru prezidențiale! Iar interviurile pe care le dați tot mai des site-ului „Adevărul” au legătură cu domnul Cristian Burci, zis și „baby broker”, care, alături de domnul Ică Voinea, mai are puțin și apare în tablouri pe pereții birourilor dvs.!
…Așa că sunteți ultima persoană care are căderea să vorbească despre „dezamăgiri”. Nu sunteți cu niciun milimetru mai sus, din punct de vedere moral, fața de Ponta sau Tăriceanu! Așa cum Ponta#2 și Tăriceanu#2 sunt inamicii politici ai lui Ponta#1 și Tăriceanu#1, și dvs., distinsă doamnă Dăncilă#2, sunteți inamica politică a doamnei Dăncilă#1! Absolut NICIO diferență, sunteți exact la fel!
…Dacă ar fi avut mai mulți, la Congres, curajul celor peste 1.000 de oameni care NU v-au vrut președintele PSD, altfel arătau acum aritmetica parlamentară și sondajele pentru prezidențiale!
În concluzie, NU votez moțiunea, dar mi se pare în același timp DEZGUSTĂTOR modul în care conduceți acest partid!”, a scris Pleșoianu luni pe pagina sa de Facebook. (Ioana Radu).
Protejarea mediului inconjurator o prioritate pentru toti
Populatia globului creste mereu, iar dezvoltarea industriala face ca satele sa se schimbe in orase, iar orasele sa se extinda...
Președintele a devenit artist. Improvizează după starea sa sufletească și după nevoi. A ieșit voios la camere și a zis...
Ce trebuie sa stii despre Biletul Zilei la pariurile sportive?
Pentru a paria pe „biletul zilei” va trebui in primul rand sa va faceti o strategie cat mai buna, astfel...
Eveniment4 zile inainte
Ce trebuie consumat daca tineti Dieta Rina
Dieta Rina este o dieta apreciata pentru eficienta sa, de aceea este important sa o aveti in vedere. Ea va...
„Epoca Dragnea” se încheie abia acum, odată cu căderea ultimului guvern PSD propus de fostul lider al acestui partid. E...
Deputatul PSD Liviu Pleșoianu o critică dur pe Viorica Dăncilă, după ce premierul României a luat distanță luni de Liviu...
Mihai Șora, moșneagul cu multe fețe
Săptămîna trecută, poate miercuri, poate joi spre seară, la o intersecție din Băneasa, așteptam în spatele unui începător cu portocală...
Premierul Viorica Dăncilă a declarat că lipsa unei decizii a președintelui Klaus Iohannis cu privire la numirea miniștrilor interimari, deși...
Bilete teatru drama – Ziarul Nationalul
Bilete teatru drama pentru orice spectacol pot fi cumparate de pe site-ul entertix.ro, inclusiv prin rezervare prealabila. Bilete TNB pentru...
CCR arată, în motivarea deciziei de admitere a mai multor contestații ale candidaților la prezidențiale, printre care se numără și...
Comsia pentru administrație a Senatului a votat marți, raport de respingere pentru proiectul USR privind alegerea primarilor în două tururi....
Eveniment2 săptămâni inainte
De unde se cumpara bitcoin si ethereum?
Bitcoin-ul este in acest moment cea mai importanta moneda virtuala. La un moment dat aceasta a uimit pe toata lumea...
Iohannis vrea capul şefului DIICOT
Președintele Klaus Iohannis a solicitat demisia lui Felix Bănila din funcția de procuror-șef al DIICOT, pe fondul gestionării anchetei din...
Cupa Geamby dedicata persoanelor cu dizabilitati si-a desemnat invingatorii
In perioada 24-26 septembrie 2019 s-a disputat Cupa Geamby, eveniment ajuns la cea de-a opta editie. Pe 24 septembrie aceasta...
Mandatul 2004-2009 comparat cu 2014-2019
În 2009, după cinci ani de mandat, Băsescu nu avea în sondaje un scor care să anunțe un nou mandat....
Zile negre pentru PSD
În cel mai nepotrivit moment al disputelor politice, chiar în buza campaniei electorale, PSD încasează o serie neagră. Viorica Dăncilă...
Ambasada Germaniei la Bucureşti a transmis joi un mesaj pe Facebook după ce Consiliul UE şi Parlamentul European au ajuns...
Un proces al serviciilor de informații
Aprecierea fostului președinte al României, Traian Băsescu, în ce privește relația sa cu Securitatea comunistă, arată confuzia care încă se...
Bădălău a furat ”Famiglia” lui Dragnea!
5 Motive pentru Alegerea unui Laptop Refurbished
Este cert! Pensiile cresc de la 1 septembrie
Si-a turnat colegii şi a menţinut legătura cu Securitatea ca persoană de sprijin?
ULTIMA ORĂ: Fifor, sedus în mașină la Băneasa!
Primul caz de infecție cu West Nile
Nemernicia trompeților democrați

References: CCR 
 CCR 
 CCR 
 CCR 
 CCR 

CCR